PASIŪLYMAS

DĖL LIETUVOS RESPUBLIKOS 2021 METŲ VALSTYBĖS BIUDŽETO IR SAVIVALDYBIŲ BIUDŽETŲ FINANSINIŲ RODIKLIŲ PATVIRTINIMO ĮSTATYMO PROJEKTO NR. XIIIP-5302

2020-12-15

Vilnius

Eil. Nr.	Siūloma keisti	Pasiūlymo turinys

str.	str. d.	p.

1.	Argumentai: Pagal 2020 m III ketvirčio Lietuvos statistikos departamento duomenis: Vidutinis darbo užmokestis šalyje (VDU) siekė 1 443,8 eurų, VDU viešajame sektoriuje 1 546,0, o kultūros sektoriaus VDU vos 1 185,6 eurų, taigi 79 proc. šalies darbo užmokesčio vidurkio. Vyriausybė savo programoje yra įsipareigojusi viešajame sektoriuje dirbančių kultūros sektoriaus darbuotojų atlyginimus pakelti iki 90 proc. šalies vidurkio (2020 m. III ketvirčio atveju – 1299.42). Kultūros sričiai skiriami asignavimai nėra pakankami kelti kultūros sektoriaus atlyginimus, ir nemažai daliai institucijų tai yra išlikimo klausimas. Negalėdamos pasiūlyti konkurencingų atlyginimų kultūros įstaigos negali pritraukti jaunų talentų, ir ilgainiui negalės susidoroti su iššūkiais teikti kokybiškas paslaugas. Ši problema yra ypač opi regionuose, į kuriuos pritraukti dirbti jaunus žmones tampa vis sudėtingiau. Tuo pat metu kultūros sektorius turi atlikti bene didžiausią adaptaciją prie COVID 19 pandemijos, iš naujo taikydamasis teikti paslaugas skaitmeniniu arba nuotoliniu būdu. Pasiūlymas: Kultūros ir meno darbuotojų darbo užmokesčiui didinti skirti papildomai 15 milijonų eurų. Lėšų šaltinis: Valstybės biudžeto įplaukos iš akcizo už alkoholinius gėrimus bei apdorotą tabaką, viršplaninės biudžeto pajamos iš konfiskuoto turto realizavimo ir baudų už administracinės teisės pažeidimus, Valstybės investicijų programos sutaupytos (nepanaudotos) lėšos.

Teikia

Seimo narys	Gintautas Paluckas